Գիտելիքի օրվան նվիրված հանդիսավոր տողանին քաղաքապետ Տարոն Մարգարյանի ուղերձը կարդաց և աշակերտներին ու ծնողներին իր շնորհավորանքներն ու մաղթանքներն ուղղեց տնօրեն Մելանյա Գեղամյանը: Առանձնակի ջերմությամբ ընդունվեց այս օրվան անհամբեր սպասող առաջին դասարանցիների ելույթը, իսկ գալիք տարվա շրջանավարտները՝ տասներկուերորդցիները, ավագի իրավունքով կրտսեր դասընկերներին մաղթեցին բովանդակալից ու հետաքրքիր ուսումնական տարի: